રાહુલ ગાંધી રફાલની જે ટેપ સંસદમાં સંભળાવવા માગતા હતા તેમાં શું છે?\nજોકે, અધ્યક્ષ સુમિત્રા મહાજને આ ઓડિયો ટેપની પ્રમાણિકતા પર સવાલ ઉઠાવી તેને ચલાવવાની પરવાનગી આપવાની ના પાડી દીધી. 

તેમણે રાહુલ ગાંધીને લેખિતમાં તેની પ્રમાણિકતાની જવાબદારી લેવા કહ્યું હતું.

ત્યારબાદ રાહુલ ગાંધીએ એ ઓડિયો ટેપમાં બોલવામાં આવેલી વાતોને વાંચવાની પરવાનગી માગી તો અધ્યક્ષે ફરી પ્રમાણિકતાનો સવાલ ઉઠાવ્યો. 

રાહુલ ગાંધીએ આ ટેપને ચલાવવા પર ખૂબ ભાર આપ્યો પણ નાણાં મંત્રી અરુણ જેટલી તેનો વિરોધ કરતા રહ્યા. 

આખરે એ ટેપમાં એવું તો શું છે કે વિપક્ષ તેને ગૃહમાં ચલાવવા માગતું હતું અને સત્તા પક્ષ તે માટે તૈયાર ન હતો. 

તમે આ વાંચ્યું કે નહીં?

કૉંગ્રેસ પ્રવક્તા રણદીપ સુરજેવાલાએ પ્રેસ કૉન્ફરન્સ કરી એ ઓડિયો જાહેર કર્યો હતો કે જેમાં ગોવાના સ્વાસ્થ્ય મંત્રી વિશ્વજીત પી. રાણે અને એક અજ્ઞાત વ્યક્તિ ફોન પર રફાલ યુદ્ધ વિમાનના કરાર મામલે વાત કરી રહ્યા છે. આ ઓડિયોમાં કરવામાં આવેલી વાતચીત આ પ્રમાણે છે :

અજ્ઞાત વ્યક્તિ : ગુડ ઈવનિંગ સર

વિશ્વજીત રાણે : બૉસ ગુડ ઈવનિંગ. મેં આજે ફોન કર્યો હતો.. 3 કલાકની કેબિનેટ બેઠક હતી. 

અજ્ઞાત વ્યક્તિ : ઠીક છે

વિશ્વજીત રાણે : તેને ગુપ્ત રાખજો. 

અજ્ઞાત વ્યક્તિ : હા... હા...

વિશ્વજીત રાણે : ખૂબ ઝઘડો થયો હતો. તમે જાણો છો, ખૂબ ઝઘડો થયો હતો. નીલેશ કૈબરલે પોતાના મત ક્ષેત્રમાંથી મોટાભાગના એન્જિનિયરો ની ભરતી કરી નાખી છે, એ માટે દરેક, જયેશ સલગાંવકરને યાદી મળી ગઈ અને તેમણે તેમને બતાવી. દરેક વ્યક્તિ તેમની સાથે લડી રહી હતી અને દરેક વ્યક્તિ ચિંતિત હતી કેમ કે ભરતીના મોર્ચે કોઈ કામ થઈ રહ્યું નથી. 

અજ્ઞાત વ્યક્તિ : ઠીક છે

વિશ્વજીત રાણે : બાપૂ અજગાંવકર સુદીન ધવલીકર સાથે લડી રહ્યા હતા, કેમ કે તેમનું કામ થઈ રહ્યું ન હતું. આ સિવાય મુખ્યમંત્રીએ રસપ્રદ નિવેદન આપ્યું કે રફાલની બધી જ માહિતી મારા બેડરૂમમાં મારી પાસે છે. 

અજ્ઞાત વ્યક્તિ : તમે શું કહી રહ્યા છો?

વિશ્વજીત રાણે : હું તમને કહી રહ્યો છું....

અજ્ઞાત વ્યક્તિ : હે ભગવાન

વિશ્વજીત રાણે : ખરેખર તમારે આ મામલે સ્ટોરી કરવી જોઈએ અને તમે મંત્રીમંડળની કોઈ એવી વ્યક્તિને, જેમની સાથે તમારા સારા સંબંધ હોય, આ વાતને ચેક કરાવી શકો છો. કેમ કે આ વાત છે, તમે જાણો છો. તેમણે જે કંઈ કહ્યું, કંઈક ને કંઈક છે. તેનો મતલબ છે કે તેઓ તેમને બંધક બનાવી રહ્યા છે.

અજ્ઞાત વ્યક્તિ : કસમથી

વિશ્વજીત રાણે : તેમણે કહ્યું કે મારા બેડરૂમમાં છે. અહીં ફ્લેટમાં. રફાલનો એક એક દસ્તાવેજ મારી...\n\ntl;dr:
રફાલ યુદ્ધ વિમાન કરાર પર લોકસભામાં ચાલી રહેલી ચર્ચા દરમિયાન કૉંગ્રેસ અધ્યક્ષ રાહુલ ગાંધીએ લોકસભા અધ્યક્ષ સમક્ષ એક ઓડિયો ટેપ ચલાવવાની પરવાનગી માગી હતી, જ્યારબાદ ગૃહમાં હોબાળો મચી ગયો હતો.